Hos de aller fleste rederier må spedbarn må være minst 6 måneder for å kunne reise på cruise. På ruter slik som transatlantiske, Hawaii-cruise og visse andre seilinger, må spedbarn være minst 12 måneder for å kunne reise. Det samme gjelder dersom seilingsruten tilsier tre eller flere sammenhengende sjødager. Alderen regnes fra cruisets første dag. Les mer om barn på cruise her.
Hos de aller fleste rederier kan ingen personer under 21 år reise på cruise eller ha en egen lugar uten å være i følge med foreldre/foresatte eller en annen person som har fylt 21 år. Costa Cruises og MSC Cruises er unntaket, de har en nedre grense på 18 år for å få lov å reise alene på cruise.
Hos de fleste rederier er det i tillegg aldersgrenser om bord for å benytte ulike fasiliteter som for eksempel spa, boblebad, kasino, treningssenter, osv. Aldersgrensene varierer fra rederi til rederi, og alle reisende anbefales å lese rederienes vilkår.